Xoan Laporta: “PSJ” bilan shartnoma imzolagan futbolchilar pul uchun qullikka rozi bo‘lganlardir

“Barselona” prezidenti Xoan Laporta “PSJ”ning o‘yinini qullikka qiyosladi.

Neymarning qaytishi mumkinligi haqida
Neymarni kim yaxshi ko‘rmaydi? U ajoyib futbolchi.
“PSJ” bilan shartnoma imzolagan futbolchilar qullikka rozilik berishi haqida
Neymarning “PSJ” bilan 4—5 yillik shartnomasi bor. Parij klubiga o‘xshagan jamoalar bilan shartnoma imzolaganlar deyarli qullikka rozi bo‘lganlardir, pul uchun.
Ketgan futbolchilar “Barselona”ga qaytishi mumkin, faqat tekinga. O‘zimizga bunday transferlarni ravo ko‘rolmaymiz. Ammo imkonimiz bo‘lganda ham bu ishlarni amalga oshirmasdik, chunki mantiqqa to‘g‘ri kelmaydi.
Lionel Messi haqida
Messi ketdi, afsuski, bu sodir bo‘ldi. Hammamiz uning “Barselona”da faoliyatini yakunlashini istagan edik, lekin ba’zi bir sabablarga ko‘ra bu ish amalga oshmadi.
Bu La Liganing moliyaviy feyr-pley qoidalari va “PSJ”ning taklifi tufayli sodir bo‘lmadi.
Xoan Laporta. “Barselona” prezidenti
Avvalroq “PSJ” Neymarni boshqa jamoaga qo‘yib yuborishga tayyorligi haqida xabarlar chiqqandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!